Diari Oficial de la Generalitat Valenciana


Sumari del DOGV 7215, del 17-02-2014 (2014/1338)

RESOLUCIÓ de 12 de febrer de 2014, del director de l'Agència Valenciana de Foment i Garantia Agrària, per mitjà de la qual s'establix la convocatòria del procediment per a la concessió de subvencions a través de la sol·licitud única vinculades al règim de pagament únic i d'altres ajudes directes a l'agricultura i la ramaderia, així com l'obertura del termini per a la presentació de les sol·licituds de pagament anual de les ajudes agroambientals, convocades i concedides en els exercicis 2010 i següents, per a l'any 2014
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7215

Data del DOGV
:   17-02-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/1338


Data del document
:   12-02-2014

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 12 de febrer de 2014, del director de l'Agència Valenciana de Foment i Garantia Agrària, per mitjà de la qual s'establix la convocatòria del procediment per a la concessió de subvencions a través de la sol·licitud única vinculades al règim de pagament únic i d'altres ajudes directes a l'agricultura i la ramaderia, així com l'obertura del termini per a la presentació de les sol·licituds de pagament anual de les ajudes agroambientals, convocades i concedides en els exercicis 2010 i següents, per a l'any 2014 [2014/1338]  
De conformitat amb el que disposen els articles 47.3 del Decret Legislatiu de 26 juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i l'article 77.4.3 últim punt, de la Llei 14/2005, de 23 de desembre, i en atenció a la competència establida en l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, s'emet esta resolució.  
En aplicació dels articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a estes ajudes, no els resulta aplicable l'article 107.1 del Tractat de Funcionament de la UE, atés que els fons destinats a finançar les actuacions previstes tenen un origen comunitari, en el marc de les previsions del Reglament (CE) número 1306/2013, del Parlament Europeu i del Consell de 17 de desembre de 2013 i de la previsions contingudes en l'article 139 del Reglament (CE) número 73/2009, del Consell, de 19 de gener i en l'article 88 del Reglament (CE) número 1698/2005, del Consell, de 20 de setembre de 2005.  
  
  
Apartat primer. Disposicions que establixen les bases reguladores de les ajudes convocades   
A estes ajudes els resulta aplicable el que preveu l'Orde 4/2012, de 20 de març, de la consellera d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna (PAC) a la Comunitat Valenciana, durant el període 2012-2013 (DOCV 6745, 30.03.2012), modificada per l'Orde 1/2014, de 31 de gener, de la Conselleria de Presidència i Agricultura, Pesca, Alimentació i Aigua (DOCV 7214, 14.02.2014). Així mateix, tal com establix l'article 2 de l'orde, resulten aplicables la norma de referència allí recollida com qualsevol altra que siga aplicable.  
  
El Reglament d'Execució (UE) número 335/2013, de la Comissió de 12 d'abril, que modifica el Reglament (CE) número 1974/2006, d'aplicació del Reglament (CE) número 1698/2005, del Consell, relatiu a l'ajuda al desenrotllament rural, establix una sèrie de disposicions aplicables a les ajudes FEADER en la denominada «primera fase» de la transició entre el període de programació 2007-2013 i el nou període de programació 2014-2020. En un altre sentit, resulta igualment aplicable el Reial Decret 1013/2013, de 20 de desembre, pel qual s'establixen disposicions específiques per a l'aplicació l'any 2014 del Reial Decret 202/2012, de 23 de gener, sobre l'aplicació dels pagaments directes a l'agricultura i a la ramaderia.  
  
Apartat segon. Crèdits pressupostaris a què s'imputa la subvenció  
  
El pagament de les ajudes previstes en l'apartat 1r, de l'article 1 de l'Orde 4/2012, de 20 de març, de la consellera d'Agricultura, Pesca, Alimentació i Aigua, s'efectuarà a càrrec de les línies pressupostàries corresponents al capítol IV de l'Agència Valenciana de Foment i Garantia Agrària, línia SE830000 (fons FEAGA), que corresponen a l'aplicació a la Comunitat Valenciana de la Política Agrícola Comunitària.  
  
La Comunitat Valenciana concedirà pel que fa a l'ajuda nacional de fruits de corfa, una ajuda per superfície la quantia màxima de la qual serà de 60,37 €/ha i any, i el finançament de la qual queda condicionada a l'existència de crèdit adequat i suficient en el moment de la resolució de concessió, tot això de conformitat amb el que disposa l'article 22 del Reial Decret 202/2012, de 23 de gener.   
El pagament de les ajudes agroambientals previstes en l'apartat 2n de l'article 1 de l'Orde 4/2012, de 20 de març, de la consellera d'Agricultura, Pesca, Alimentació i Aigua, s'efectuarà a càrrec de les línies pressupostàries corresponents al capítol IV de l'Agència Valenciana de Foment i Garantia Agrària, línia SE832000 (fons FEADER), que corresponen a l'aplicació a la Comunitat Valenciana de la Política Agrícola Comunitària.  
Els límits pressupostaris de les ajudes previstes en l'apartat 1r de l'article 1 de l'Orde 4/2012, de 20 de març, de la consellera d'Agricultura, Pesca, Alimentació i Aigua, seran els que establisquen el FEGA, com a organisme coordinador dels organismes pagadors, per a la campanya 2014.  
Els límits pressupostaris de les ajudes agroambientals previstes en l'apartat 2n de l'article 1 de l'Orde 4/2012, de 20 de març, de la consellera d'Agricultura, Pesca, Alimentació i Aigua, per a l'any 2014, són els següents:  
Ajudes agroambientals 7.530.720 euros.  
Les ajudes agroambientals, emmarcades en la mesura 214 del PDR-CV 2007-2013 estan cofinançades pel FEADER, el Ministeri d'Agricultura, Alimentació i Medi Ambient i la Generalitat, en els percentatges que es determinen en el Pla Financer del Programa de Desenrotllament Rural de la Comunitat Valenciana 2007-2013 vigent.  
  
Apartat tercer. Relació de les ajudes concretes vinculades a la sol·licitud única convocades per mitjà d'esta resolució i remissió a la normativa estatal que conté els requisits concrets a complir en cada règim  
Mitjançant esta resolució es convoquen les ajudes següents:  
1. Pagament únic per als següents titulars de drets segons el que establix l'article 3, apartat 1 del Reial Decret 1680/2009, de 13 de novembre, sobre l'aplicació del règim de pagament únic en l'agricultura i la integració de determinades ajudes agrícoles en este a partir de l'any 2010, amb els requisits i condicions previstos en el títol II, del Reial Decret 202/2012, de 23 de gener, sobre l'aplicació a partir de l'any 2012 dels pagaments directes a l'agricultura i a la ramaderia.  
  
a) Aquells que siguen titulars de drets de pagament únic en virtut de les assignacions realitzades en els anys 2006 a 2013, o per tractar-se de receptors de drets transferits per cessió.  
b) En virtut del Reglament (CE) número 73/2009, de 19 de gener de 2009, aquells que obtinguen drets de pagament únic:  
- De la reserva nacional regulada per mitjà de l'article 41 del reglament esmentat.  
Per mitjà de cessions, regulades en l'article 43 del reglament esmentat.  
2. Els següents règims específics d'ajudes per superfície:  
a) Ajuda específica al cultiu del cotó, prevista en la secció primera del títol III del Reial Decret 202/2012, de 23 de gener, i que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
b) Ajuda als productors de remolatxa sucrera, prevista en la secció segona del títol III del Reial Decret 202/2012, de 23 de gener, i que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
c) Ajuda nacional de fruits de corfa amb les condicions i requisits previstos en la secció tercera del títol III del Reial Decret 202/2012, de 23 de gener, i es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
3. Els següents règims d'ajuda per bestiar boví:  
a) Prima per vaca alletant, amb les condicions i requisits previstos en l'article 26 del Reial Decret 202/2012, de 23 de gener, que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
b) Prima complementària per vaca alletant prevista en l'article 27 del Reial Decret 202/2012, de 23 de gener, que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
4.Les següents ajudes específiques per aplicació de l'article 68 del R(CE) número 73/2009, del Consell de 19 de gener:  
a) Programa Nacional per al Foment de Rotacions de Cultiu en Terres de Secà, amb els requisits i imports previstos en la secció primera del títol V, capítol I, del Reial Decret 202/2012, de 23 de gener, que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
b) Programa Nacional per al foment de la Qualitat dels Llegums amb els requisits i imports previstos en la secció segona del títol V, capítol I del Reial Decret 202/2012, de 23 de gener, que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
c) Programa Nacional per al Foment d'Activitats Agrícoles Específiques que reporten majors beneficis agroambientals en determinades espècies del sector dels fruits de corfa, amb els requisits i imports previstos en la secció tercera del títol V, capítol I del Reial Decret 202/2012, de 23 de gener, que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
d) Programa per al Foment de la Qualitat del Tabac amb els requisits i imports previstos en la secció quarta del títol V, capítol I del Reial Decret 202/2012, de 23 de gener, que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
e) Programa Nacional per al Foment de la Qualitat del Cotó, amb els requisits i imports previstos en la secció quinta del títol V, capítol I del Reial Decret 202/2012, de 23 de gener, que es basa en el Reial Decret 1013/2013, de 20 de desembre,e i per aquelles normes de desplegament posterior que sobre esta ajuda puga dictar l'estat en exercici de la seua competència.  
f) Programa Nacional per al foment de la qualitat de la remolatxa sucrera, amb els requisits i imports previstos en la secció sexta del títol V, capítol I del Reial Decret 202/2012, de 23 de gener, que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
g) Ajuda per a la millora de la qualitat de la carn de boví amb els requisits i imports previstos en la secció primera del títol V, capítol II del Reial Decret 202/2012, de 23 de gener, que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
h) Ajudes per a compensar desavantatges específics que afecten els agricultors que mantenen vaques alletants, amb els requisits i imports previstos en la secció segona del títol V, capítol II del Reial Decret 202/2012, de 23 de gener, que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.   
i) Ajudes per a la millora de la qualitat de les produccions d'oví i caprí previstos en la secció tercera del títol V, capítol II del Reial Decret 202/2012, de 23 de gener, que es basa en el Reial Decret 1013/2013, de 20 de desembre, per aquelles normes de desplegament posterior que sobre esta ajuda puga dictar l'estat en exercici de la seua competència.  
j) Ajudes per a compensar els desavantatges específics que afecten els agricultors del sector oví, previstos en la secció quarta del títol V, capítol II del Reial Decret 202/2012, de 23 de gener, que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
k) Ajuda per a compensar els desavantatges específics que afecten els agricultors del sector caprí, previst en la secció quinta del títol V, capítol II del Reial Decret 202/2012, de 23 de gener, que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
l) Ajuda per a compensar desavantatges específics que afecten els agricultors del sector vaquí de llet, previstos en la secció sexta del títol V, capítol II del Reial Decret 202/2012, de 23 de gener, que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
m) Ajuda per a la millora de la qualitat de la llet i els productes lactis de vaca previstos en la secció sèptima del títol V, capítol II del Reial Decret 202/2012, de 23 de gener, que es basa en el Reial Decret 1013/2013, de 20 de desembre, i per aquelles normes de desplegament posterior que sobre esta ajuda puga dictar l'estat en exercici de la seua competència.  
5.Els beneficiaris hauran de realitzar les corresponents sol·licituds de pagament anual per a l'any 2014 de les ajudes agroambientals que van iniciar el seu període de programació en els anys 2010 i següents, en el marc del que preveuen els articles 36.a i v, i 39, corresponents a l'eix 2 del Reglament (CE) número 1698/2005, del Consell, relatiu a l'ajuda al desenrotllament rural a través del Fons Europeu Agrícola de Desenrotllament Rural (FEADER), i a la mesura 214 del Programa de Desenrotllament Rural de la Comunitat Valenciana 2007-2013:  
a) agricultura ecològica  
b) cultiu sostenible de l'arròs en zones humides  
c) producció integrada  
d) lluita contra l'erosió en cultius llenyosos en terrasses o bancals  
e) manteniment de races en perill d'extinció: raça ovina Guirra  
  
Els requisits genèrics i específics de les ajudes agroambientals estan previstos en el Programa de Desenrotllament Rural de la Comunitat Valenciana 2007-2013, aprovat segons el que establix l'article 18 del Reglament (CE) número 1698/2005. del Consell, de 20 de setembre de 2005, per Decisió de la Comissió de 16 de juliol de 2008, els compromisos del qual es troben recollits en l'Orde 4/2012, de 20 de març, de la consellera d'Agricultura, Pesca, Alimentació i Aigua, modificada per l'Orde 1/2014, de 31 de gener, de la Conselleria de Presidència i Agricultura, Pesca, Alimentació i Aigua (DOCV 7214, 14.02.2014).  
  
  
Apartat quart. Termini de presentació de la sol·licitud única  
1. Tal com ho prescriu l'article 84 del Reial Decret 202/2012, de 23 de gener, la sol·licitud única s'efectuarà amb el contingut mínim previst en l'annex I de l'abans esmentat reial decret que es recull en els impresos que es facilitaran en les oficines de la Conselleria de Presidència i Agricultura, Pesca, Alimentació i Aigua i en les entitats col·laboradores.  
  
2. El termini de presentació de la sol·licitud única, per a l'any 2014, s'iniciarà el 17 de febrer i finalitzarà el 15 de maig, inclòs, segons el que disposa l'article únic de l'Orde AAA/69/2014, de 27 de gener, per la qual es modifica per a 2014 el termini de presentació de la sol·licitud única de l'article 87.2 del Reial Decret 202/2012, de 23 de gener. Les sol·licituds es podran presentar en qualsevol dels llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
3. El període de comunicació de les cessions de drets regulades en l'article 29.2 del Reial Decret 1680/2009, de 13 de novembre, sobre l'aplicació del règim de pagament únic en l'agricultura i la integració de determinades ajudes agrícoles en este a partir de l'any 2010, segons el que disposa l'article únic de l'Orde AAA/1787/2013, d'1 d'octubre, començarà el mateix dia d'inici del termini de presentació de la sol·licitud única 2014 dels pagaments directes regulats en el Reial Decret 202/2012, de 23 de gener, i finalitzarà sis setmanes abans de l'acabament d'este termini de presentació.  
No obstant això, quan el canvi de titularitat siga per motiu d'herències, jubilacions en què el cessionari dels drets siga un familiar de primer grau del cedent, programes aprovats de cessament anticipat, incapacitat laboral permanent, fusions o escissions i canvis de personalitat jurídica, així com les modificacions dels arrendaments deguts a canvis de titularitat, es notificaran a les autoritats competents, abans de la data límit del termini de presentació de la sol·licitud única.  
  
Apartat quint. Documentació de caràcter general que preceptivament s'ha de presentar junt amb la sol·licitud única  
1. Model de sol·licitud que contindrà necessàriament la informació mínima prevista en l'annex I del Reial Decret 202/2012, de 23 de gener.  
  
2. Croquis de les parcel·les agrícoles quan el productor no declare la totalitat d'un recinte SIGPAC, excepte en el cas de superfícies farratgeres i pastos permanents d'ús comú.  
3. Quan s'actue a través de representant, es presentarà el document acreditatiu de l'existència de la representació firmat pel sol·licitant i el seu representant. En el cas de persones jurídiques es presentarà l'escriptura de nomenament de l'apoderat o representant en què conste l'extensió del poder o si és el cas, document equivalent.  
  
4. Document de comunitats de béns, en el qual conste necessàriament el contingut previst en l'article 3 de l'Orde 4/2012, de 20 de març, de la consellera d'Agricultura, Pesca, Alimentació i Aigua.  
5. Declaració responsable del sol·licitant de no estar incurs en cap cas de les altres prohibicions establides en l'article 13 de la Llei 38/2003, General de Subvencions.  
6. Document de manteniment de tercers de l'organisme pagador, Agència Valenciana de Foment i Garantia Agrària, només en els casos en què no figuren donats d'alta en el Registre de Tercers de l'Agència (GTA) o bé que s'haja produït un canvi de compte bancari.  
  
7. En cas de persones jurídiques, estatuts i/o escriptura de constitució de l'entitat titular de l'explotació.   
  
Apartat sext. Documentació de caràcter específic que addicionalment s'ha de presentar junt amb la sol·licitud única segons el tipus concret d'ajuda sol·licitada  
1. Ajudes de fruits de corfa  
a) Certificat de l'Organització de Productors acreditatiu que el soci que sol·licita l'ajuda està integrat en la seua organització, als efectes de justificar el requisit establit en l'article 21 del Reial Decret 202/2012, de 23 de gener.  
b) El compromís de l'agricultor de realitzar si és el cas, l'entrega de la collita a l'organització de productors esmentada.  
2. En el cas del Programa Nacional per al Foment d'Activitats Agrícoles Específiques que reporten majors beneficis agroambientals en determinades espècies del sector dels fruits de corfa:   
A més dels documents exigits en el punt anterior, s'haurà d'aportar:   
  
a) Document que acredite la cessió dels residus vegetals obtinguts de la poda que s'empren per a biomassa.  
b) Document que acredite l'autoconsum per part del propietari de residus vegetals obtinguts de la poda amb indicació de la instal·lació utilitzada. Només es permetrà este tipus de tractament per als residus vegetals de la poda obtinguts en una superfície màxima de 2 hectàrees.  
  
c) O si és el cas, declaració responsable que el propietari els aprofitarà triturant-los i estenent-los sobre el sòl de la parcel·la.  
  
3. Ajudes específiques al cultiu del cotó  
En el cas de l'ajuda específica al cultiu del cotó, haurà d'indicar, si és el cas, l'organització interprofessional autoritzada a la qual pertany.  
  
4. Programa per al Foment de la Qualitat del Tabac  
En el cas de l'ajuda prevista en el Programa per al Foment de la Qualitat del Tabac, s'haurà d'indicar la referència al número de registre dels contractes. Si l'agricultor ha contractat de forma individual, haurà d'indicar l'empresa o empreses de primera transformació amb l'empresa o empreses que haja contractat la collita. Si l'agricultor ha contractat a través d'una agrupació de productors reconeguda de la qual és soci, bastarà d'indicar en la sol·licitud la referència a esta agrupació.  
5. Règims d'ajuda per bestiar  
a) Llibre de registre actualitzat  
Per a la prima per vaca alletant, s'haurà d'adjuntar fotocòpia del full en què figuren les dades identificatives de l'explotació i del propietari i dels fulls en què figuren les anotacions corresponents a les vaques i jònegues per a les quals sol·licita ajudes.  
Per a les ajudes per a compensar els desavantatges específics que afecten els agricultors del sector oví i caprí, s'haurà d'adjuntar fotocòpia del full en què figuren les dades identificatives de l'explotació i del propietari i dels fulls en què figure el balanç de reproductores de l'explotació a 1 de gener de l'any de presentació de la sol·licitud.  
  
No obstant això, no s'aportarà el llibre de registre quan totes les unitats de producció ramaderes del titular estiguen radicades a la Comunitat Valenciana.  
b) En el cas de l'ajuda per a compensar desavantatges específics que afecten els agricultors que mantenen vaques alletants, per a acreditar la condició de professional de l'agricultura s'haurà d'adjuntar la documentació establida en l'annex I del Reial Decret 202/2012, de 23 de gener.  
  
c) En el cas de l'ajuda per a compensar desavantatges específics que afecten els agricultors del sector boví de llet, el productor que sol·licite l'ajuda complementària per a les explotacions que disposen de base territorial per a l'alimentació del bestiar productor de llet, i justifiquen esta base territorial basant-se en pastures comunals, hauran d'aportar un justificant documental de la disponibilitat d'estos recursos per al seu bestiar.   
  
Apartat sèptim. Data límit per a efectuar al·legacions al SIGPAC   
Tal com ho preveu l'article 21 de l'Orde 4/2012, de 20 de març, de la consellera d'Agricultura, Pesca, Alimentació i Aigua, per mitjà d'esta resolució es fixa com a data límit per a poder efectuar sol·licituds de modificació a les dades que es troben en el SIGPAC; serà al més tard abans que finalitze el termini de presentació de la sol·licitud única.  
  
Les al·legacions a SIGPAC, perquè generen efectes en la campanya que es tracte hauran de ser al·legats en la forma prevista en l'article 21 de l'Orde 4/2012, de 20 de març, de la consellera d'Agricultura, Pesca, Alimentació i Aigua.  
  
Apartat octau. Indicació dels òrgans competents per a la instrucció i resolució del procediment  
Tenint en compte el que preveu l'article 29 de l'Orde 4/2012, de 20 de març, de la consellera d'Agricultura, Pesca, Alimentació i Aigua, i més concretament, de conformitat amb els següents acords de delegació, correspon la competència per a resoldre els expedients d'ajudes al director general de Producció Agrària i Ramaderia:  
- Acord de 13 de setembre de 2011, pel qual es deleguen les funcions d'autorització del pagament de fons FEAGA entre l'organisme pagador i els distints òrgans administratius de la Conselleria d'Agricultura, Pesca, Alimentació i Aigua (DOCV 6629 13.10.2011).  
- Acord de 26 d'abril de 2012 pel qual es deleguen les funcions d'autorització del pagament de fons FEADER entre l'organisme pagador i els distints òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació (DOCV 6809 de 03.07.2012).  
  
Apartat nové. Publicació d'informació sobre els beneficiaris  
S'informa els beneficiaris que, de conformitat amb l'article 4 del Reglament (CE) número 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) número 1290/2005, del Consell, pel que fa a la publicació d'informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER), les seues dades seran publicades d'acord amb estos reglaments i es podran tractar per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades.  
L'acceptació de la subvenció suposa, per a cada un dels beneficiaris l'acceptació i autorització expressa a l'AVFGA per a la recollida, incorporació als respectius fitxers i el tractament d'estes dades personals, així com per a la seua conservació durant els terminis previstos en les disposicions aplicables.  
  
Apartat deu. Compatibilitat dels règims d'ajuda  
1. El beneficiari haurà de comunicar a l'òrgan concedent, bé en la seua sol·licitud d'ajuda, o en qualsevol altre moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics. En el cas que la sol·licitud o concessió d'altres ajudes s'efectue durant la tramitació de l'expedient, esta comunicació s'haurà d'efectuar tan prompte com es conega i, en tot cas, amb anterioritat a la justificació de l'aplicació donada als fons percebuts.  
2. Cada una de les mesures agroambientals serà incompatible amb altres mesures que perseguisquen els mateixos objectius i actuacions.   
Totes les ajudes agroambientals i pagaments directes són incompatibles amb les ajudes a la jubilació anticipada de l'activitat agrària.   
Les actuacions objecte de les ajudes agroambientals seran incompatibles amb altres règims d'ajuda que tinguen el mateix fi.  
En especial i com disposa l'article 45 del Reial Decret 202/2012, de 23 de gener, per a les plantacions que s'estiguen beneficiant d'ajudes a través de mesures dels PDR que incloguen activitats de l'article 42 de l'esmentat Reial Decret, no podran ser objecte d'ajuda per la mateixa activitat del programa nacional per al foment d'activitats agrícoles específiques que reporten majors beneficis agroambientals en el sector dels fruits de corfa.  
Les ampliacions de superfície en compromisos vigents d'ajudes agroambientals, no podran tindre com a objecte superfícies que es troben prèviament incloses en un pla de reconversió o reestructuració de cultius.  
3. Les ajudes esmentades en el punt 2 d'este apartat, tal com ho establix l'article 5.6 del Reglament (CE) número 1698/2005, són incompatibles amb les ajudes prestades en el marc de les organitzacions comunes de mercat, excepte en els casos que s'establisquen de conformitat amb el procediment mencionat en l'article 90, apartat 2, de l'esmentat reglament.  
Així mateix, els gastos cofinançats pel FEADER no seran cofinançats per mitjà de la contribució dels Fons Estructurals, del Fons de Cohesió o de qualsevol altre instrument financer comunitari.  
  
Podran cofinançar-se únicament amb càrrec a un sol eix del programa de desenrotllament rural. Quan una operació corresponga a mesures de més d'un eix, el gasto s'assignarà a l'eix dominant.  
  
Apartat onze. Règim de recursos contra esta resolució de convocatòria  
Basant-se en el que disposa l'article 59.6.b de la Llei 30/1992, de Règim Jurídic de les Administracions Públiques i del Procediment Administratiu Comú, es publica esta resolució i tenint en compte el que disposa l'article 60.2 d'esta llei, s'especifica que en contra es pot interposar, basant-se en el que disposen els articles 116.1 i 109.d de la llei esmentada, un recurs de reposició, davant del director de l'Agència Valenciana de Foment i Garantia Agrària, segons el que establix l'article 22.2 del Decret 123/2006, de 8 de setembre, pel qual s'aprova l'estatut d'esta agència, tal com queda redactat després de la modificació realitzada pel Decret 34/2010, de 12 de febrer. El recurs es podrà interposar en el termini d'un mes, en aplicació de l'article 117.1 de la Llei 30/1992, de Règim Jurídic de les Administracions Públiques i del Procediment Administratiu Comú, comptats a partir de l'endemà de la publicació d'esta resolució en virtut de l'article 48.2 d'esta última llei.  
  
  
  
València, 12 de febrer de 2014.- El director de l'Agència Valenciana de Foment i Garantia Agrària: Joaquín Vañó Gironés.